De conformitat amb el que disposen l'article 6.5 de l'Estatut d'autonomia de Catalunya; l'article 4 de la Llei 2/2007, del 5 de juny, del Diari Oficial de la Generalitat de Catalunya, i l'article 7 de la Llei 35/2010, de l'1 d'octubre, de l'occità, aranès a l'Aran, la Mesa del Parlament, en la sessió tinguda el dia 15 de desembre de 2015 ha aprovat la versió en occità, en varietat aranesa, de la Llei 11/2015, del 29 de juny, de modificació de la Llei 6/2003, del 22 d'abril, de l'estatut dels expresidents de la Generalitat, aprovada pel Ple del Parlament en la sessió tinguda el dia 18 de juny de 2015 i publicada en el Butlletí Oficial del Parlament de Catalunya número 607, del 22 de juny de 2015, i en el Diari Oficial de la Generalitat de Catalunya número 6906, del 6 de juliol de 2015, el text de la qual es reprodueix a continuació, a l'efecte que es publiqui en el Diari Oficial de la Generalitat de Catalunya (DOGC) i s'hi inclogui el número i la data de la llei publicada, i també la fórmula de promulgació.
Palau del Parlament, 15 de desembre de 2015
ACÒRD dera Mesa deth Parlament peth quau s'apròve era version en occitan (aranés) dera Lei 11/2015, deth 29 de junh, de modificacion dera Lei 6/2003, deth 22 d'abriu, der estatut des expresidents dera Generalitat.
De conformitat damb çò que dispòsen er article 6.5 der Estatut d'autonomia de Catalonha; er article 4 dera Lei 2/2007, deth 5 de junh, deth Diari Oficial de la Generalitat de Catalunya, e er article 7 dera Lei 35/2010, der 1 d'octobre, der occitan, aranés en Aran, era Mesa deth Parlament, ena session aguda eth dia 15 de deseme de 2015 a aprovat era version en occitan, en varietat aranesa, dera Lei 11/2015, deth 29 de junh, de modificacion dera Lei 6/2003, deth 22 d'abriu, der estatut des expresidents dera Generalitat, aprovada peth Plen deth Parlament ena session aguda eth dia 18 de junh de 2015 e publicada en Butlletí Oficial del Parlament de Catalunya numèro 607, deth 22 de junh de 2015, e en Diari Oficial de la Generalitat de Catalunya numèro 6906, deth 6 de junhsèga de 2015, eth tèxte dera quau se reprodusís ara seguida, ar efècte que se publique en Diari Oficial de la Generalitat de Catalunya (DOGC) e s'i includisquen eth numèro e era data dera lei publicada, e tanben era formula de promulgacion.
LEI 11/2015, deth 29 de junh, de modificacion dera lei 6/2003, deth 22 d'abriu, der estatut des expresidents dera Generalitat.
Totun, era lei non consideraue era possibilitat que se podessen revocar es drets e er estatut des expresidents, ne tanpòc establie supòsits de renóncia volontària o obligada o de revocacion parlamentària.
Se modifique er article 4 dera Lei 6/2003, deth 22 d'abriu, der estatut des expresidents dera Generalitat, que demore redigit dera manèra següenta:
Era percepcion dera assignacion e dera pension vitalícia establides per aguesta lei ei incompatibla damb er exercici d'un cargue public, damb un trabalh o activitat en encastre public o privat e damb era participacion en conselhs d'administracion d'empreses publiques o privades.
Ne demoren exceptades es activitats privades declarades compatibles pera legislacion en matèria d'incompatibilitats des nauti cargues dera Generalitat.
Se modifique er article 7 dera lei 6/2003, que demore redigit dera manèra següenta:
Es expresidents dera Generalitat an d'elaborar ua memòria annau, damb eth contengut següent:
Es expresidents dera Generalitat an de reméter annaument ath Parlament era memòria d'activitats, que s'a de publicar en Portau dera Transparéncia dera Generalitat.»
Se hig un article, eth 8, ara Lei 6/2003, damb eth tèxte següent:
Era renóncia s'a de presentar per escrit deuant dera Mèsa deth Parlament.
Es drets e es prerrogatives reconeishudi per aguesta lei pòden èster revocadi totaument o parciaument per acòrd deth Plen deth Parlament, adoptat per majoria de dues tresaus parts des sòns membres, en cas que considère que ja non concorren es condicions d'onorabilitat de besonh ena persona d'un expresident o expresidenta dera Generalitat, en tot atier hèts coneishudi o que se poguen constatar, o en cas de condemna penau fèrma contra era persona d'un expresident o expresidenta dera Generalitat.
Abans d'adoptar er acòrd de revocacion, eth Parlament a de convocar ar expresident o expresidenta que ne sigue objècte a ua comparicion deuant dera comission que correspongue, entà que pogue manifestar era sua posicion sus es hèts.
Era iniciativa deth procediment de revocacion correspon a dus grops parlamentaris o a ua cincau part des membres deth Parlament.
Era sollicitud a d'expressar es motius que la justifiquen.
Aguesta lei entre eth vigor londeman d'auer estat publicada en Diari Oficial de la Generalitat de Catalunya.